
บทที่ 1
บทนำ
หลักการและเหตุผล
	จากบทบัญญัติแห่งพระราชบัญญัติสภาตำบลและองค์การบริหารส่วนตำบล พ.ศ. 2537แก้ไขเพิ่มเติมถึงฉบับที่ 6 พ.ศ. 2552 ส่วนที่ 3 เรื่อง อำนาจหน้าที่ขององค์การบริหารส่วนตำบล มาตรา 66 องค์การบริหารส่วนตำบลมีอำนาจหน้าที่ในการพัฒนาตำบล ทั้งในด้านเศรษฐกิจ สังคม และวัฒนธรรม และมาตรา 67 ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล
	1. จัดให้มี และบำรุงรักษาทางน้ำและทางบก
	2. รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล
	3. ป้องกันโรคและระงับโรคติดต่อ
	4. ป้องกันและบรรเทาสาธารณภัย
	5. ส่งเสริมการศึกษา ศาสนา และวัฒนธรรม
	6. ส่งเสริมการพัฒนาสตรี เด็ก เยาวชน ผู้สูงอายุ และผู้พิการ
	7. คุ้มครองดูแล และบำรุงรักษา ทรัพยากรธรรมชาติและสิ่งแวดล้อม
	8. บำรุงรักษาศิลปะ จารีตประเพณี ภูมิปัญหาท้องถิ่นและวัฒนธรรมอันดีของท้องถิ่น
	9. ปฏิบัติหน้าที่อื่นตามที่ราชการมอบหมาย โดยจัดสรรงบประมาณ หรือบุคลากรให้ตามความจำเป็นและสมควร

	ตามบทบาทภารกิจของส่วนท้องถิ่นตามกฎหมายรัฐธรรมนูญแห่งราชอาณาจักรไทย พ.ศ.2550 พระราชบัญญัติตำบลและองค์การบริหารส่วนตำบล พ.ศ. 2537 แก้ไขเพิ่มเติมถึงฉบับที่ 6 พ.ศ. 2552 พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 และพระราชกฤษฎีกาว่าด้วยหลักเกณฑ์และวิธีบริหารกิจการบ้านเมืองที่ดี พ.ศ. 2546 ประกอบกับหนังสือกระทรวงมหาดไทย ที่ มท 0892.4/ว 435 ลงวันที่ 11 กุมภาพันธ์ 2548 กำหนดแนวทางให้องค์กรปกครองส่วนท้องถิ่นวัดผลการบริหารและปฏิบัติราชการขององค์กรปกครองส่วนท้องถิ่น เพื่อทราบผลสัมฤทธิ์ตรงตามเป้าหมายภารกิจ โดยจัดทำคู่มือกำหนดมาตรฐานการปฏิบัติงานขององค์การบริหารส่วนตำบลตากแดด มีเป้าประสงค์ในการนำมาตรการปฏิบัติงานตามภารกิจหลักที่ได้มาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินการซึ่งบ่งชี้ว่ากระบวนการวิธีการจัดทำแผนหรือโครงการนั้นผลเป็นอย่างไร นำไปสู่ความสำเร็จ บรรลุตามเป้าหมายวัตถุประสงค์หรือไม่ เพียงใด
	คู่มือการปฏิบัติงาน (Operating Manual) เป็นเครื่องมือที่สำคัญประการหนึ่งในการทำงานทั้งกับหัวหน้างานและผู้ปฏิบัติงานในหน่วยงาน จัดทำขึ้นไว้เพื่อจัดทำรายละเอียดของการทำงานในหน่วยงานออกมาเป็นระบบและครบถ้วน
คู่มือการปฏิบัติงาน (Work Manual) 
· เปรียบเสมือนแผนที่บอกเส้นทางการทำงานที่มีจุดเริ่มต้นและสิ้นสุดของกระบวนการ
· ระบุถึงขั้นตอนและรายละเอียดของกระบวนการต่าง ๆ ขององค์กรและวิธีควบคุมกระบวนการนั้น
· มักจัดทำขึ้นสำหรับลักษณะงานที่ซับซ้อน มีหลายขั้นตอนและเกี่ยวข้องกับคนหลายคน
· สามารถปรับปรุงเปลี่ยนแปลงเมื่อมีการเปลี่ยนแปลงการปฏิบัติงาน
วัตถุประสงค์
	1. เพื่อให้หัวหน้าหน่วยงานได้มีโอกาสทบทวนภาระหน้าที่ของหน่วยงานของตนว่ายังคงมุ่งต่อจุดสำเร็จขององค์การโดยสมบูรณ์อยู่หรือไม่ เพราะจากสภาพการเปลี่ยนแปลงต่าง ๆ ที่เกิดขึ้นอาจทำให้หน่วยงานต้องให้ความสำคัญแก่ภาระบางอย่างมากยิ่งขึ้น
	2. เพื่อให้หัวหน้าหน่วยงานจัดทำ/กำหนดมาตรฐานการปฏิบัติงานหรือจุดสำเร็จของการทำงานของแต่ละงานออกมาเป็นลายลักษณ์อักษรเพื่อให้การทำงานเกิดประโยชน์ต่อองค์การโดยส่วนรวมสูงสุด และเพื่อใช้มาตรฐานการทำงาน/จุดสำเร็จของงานนี้เป็นเครื่องมือในการประเมินผลการปฏิบัติงานของพนักงานต่อไปด้วย
	3. เพื่อให้การปฏิบัติงานในปัจจุบันเป็นมาตรฐานเดียวกัน เพื่อให้ผู้ปฏิบัติงานได้ทราบความคาดหวังอย่างชัดแจ้งว่า การทำงานในจุดนั้น ๆ ผู้บังคับบัญชาจะวัดความสำเร็จของการทำงานในเรื่องใดบ้าง ซึ่งย่อมทำให้ผู้ปฏิบัติงานสามารถปรับวิธีการทำงานและเป้าหมายการทำงานให้ตรงตามที่หน่วยงานต้องการได้และส่งผลให้เกิดการยอมรับผลการประเมินฯ มากยิ่งขึ้น เพราะทุกคนรู้ล่วงหน้าแล้วว่าทำงานอย่างไรจึงจะถือได้ว่ามีประสิทธิภาพ
	4. เพื่อให้การปฏิบัติงานสอดคล้องกับนโยบาย วิสัยทัศน์ ภารกิจและเป้าหมายขององค์กร เพื่อให้หัวหน้าหน่วยงานสามารถมองเห็นศักยภาพของพนักงาน เนื่องจากการทำงานทุกหน้าที่มีจุดวัดความสำเร็จที่แน่นอนเดิ่นชัด หัวหน้างานจึงสามารถใช้ทรัพยากรบุคคล ให้เกิดประโยชน์สูงสุด
ประโยชน์ของการจัดทำคู่มือการปฏิบัติงาน
	ประโยชน์ของคู่มือการปฏิบัติงานที่มีต่อองค์กรและผู้บังคับบัญชา
	1. การกำหนดจุดสำเร็จและการตรวจสอบผลงานและความสำเร็จของหน่วยงาน
	2. เป็นข้อมูลในการประเมินค่างานและจัดชั้นตำแหน่งงาน
	3. เป็นคู่มือในการสอนงาน
	4. การกำหนดหน้าที่การงานชัดเจนไม่ซ้ำซ้อน
	5. การควบคุมงานและการติดตามผลการปฏิบัติงาน
	6. เป็นคู่มือในการประเมินผลการปฏิบัติงาน
	7. การวิเคราะห์งานและปรับปรุงงาน
	8. ให้ผู้ปฏิบัติงานศึกษางานและสามารถทำงานทดแทนกันได้
	9. การงานแผนการทำงาน และวางแผนกำลังคน
	10. ผู้บังคับบัญชาได้ทราบขั้นตอนและสายงานทำให้บริหารงานได้ง่ายขึ้น
	11. สามารถแยกแยะลำดับความสำคัญของงาน เพื่อกำหนดระยะเวลาทำงานได้
	12. สามารถกำหนดคุณสมบัติของพนักงานใหม่ที่จะรับได้ง่ายขึ้นและตรงมากขึ้น
	13. ทำให้บริษัทสามารถปรับปรุงระเบียบแบบแผนการทำงานให้เหมาะสมยิ่งขึ้นได้
	14. ยุติความขัดแย้งและเสริมสร้างความสัมพันธ์ในการประสานระหว่างหน่วยงาน
	15. สามารถกำหนดงบประมาณและทิศทางการทำงานของหน่วยงานได้
	16. เป็นข้อมูลในการสร้างฐานข้อมูลของบริษัทต่อไปนี้
	17. การศึกษาและเตรียมการในการขยายงานต่อไปนี้
	18. การวิเคราะห์ค่าใช้จ่ายกับผลงานและปริมาณกำลังคนของหน่วยงานได้
	19. ผู้บังคับบัญชาบริหารงานได้สะดวก และรวดเร็วขึ้น		
	20. เกิดระบบการบริหารงานโดยส่วนร่วมสำหรับผู้บังคับบัญชาคนใหม่ในการร่วมกันเขียนคู่มือ
ประโยชน์ของคู่มือการปฏิบัติงานที่มีต่อผู้ปฏิบัติงาน
	1. ได้รับทราบภาระหน้าที่ของตนเองชัดเจนยิ่งขึ้น
	2. ได้เรียนรู้งานเร็วขึ้นทั้งตอนที่เข้ามาทำงานใหม่/หรือผู้บังคับบัญชาที่มีต่อตนเองชัดเจน
	3. ได้ทราบความหวัง (Expectation) ของผู้บังคับบัญชาที่มีต่อตนเองชัดเจน
	4. ได้รับรู้ว่าผู้บังคับบัญชาจะใช้อะไรมาเป็นตัวประเมินผลการปฏิบัติงาน
	5. ได้เข้าใจระบบงานไปในทิศทางเดียวกันทั้งหน่วยงาน
	6. สามารถช่วยเหลืองานซึ่งกันและกันได้
	7. เข้าใจหัวหน้างานมากขึ้น ทำงานด้วยความสบายใจ
	8. ไม่เกี่ยงงานกัน รู้หน้าที่ของกันและกันทำให้เกิดความเข้าใจที่ดีต่อกัน
	9. ได้ทราบจุดบกพร่องของงานแต่ละขั้นตอนเพื่อนำมารปรับปรุงงานได้	
	10. ได้เรียนรู้งานของหน่วยงานได้ทั้งหมด ทำให้สามารถพัฒนางานของตนเองได้
	11. มีขั้นตอนในการทำงานที่แน่นอน ทำให้การทำงานได้ง่ายขึ้น
	12. รู้จักวางแผนการทำงานเพื่อให้ผลงานออกมาตามเป้าหมาย	
	13. สามารถใช้เป็นแนวทางเพื่อการวิเคราะห์งานให้ทันสมัยอยู่ตลอดเวลา
	14. สามารถแบ่งเวลาให้กับงานต่าง ๆ ได้อย่างถูกต้องเหมาะสม
	15. รู้ขอบเขตสายการบังคับบัญชาทำงานให้การประสานงานง่ายขึ้น
	16. ได้เห็นภาพรวมของหน่วยงานต่าง ๆ ในฝ่ายงานเดียวกันเข้าใจงานมากขึ้น
	17. สามารถทำงานได้อย่างมีประสิทธิภาพมากยิ่งขึ้น เพราะมีสิ่งที่อ้างอิง
	18. ได้รับรู้ว่าตนเองต้องมีการพัฒนาอะไรบ้างเพื่อให้ได้ตามคุณสมบัติที่ต้องการ
	19. ได้เรียนรู้และรับทราบว่าเพื่อนร่วมงานทำอะไร เข้าใจกันและกันมากขึ้น
	20. ได้รับรู้ว่างานที่ตนเองทำอยู่นั้นสำคัญต่อหน่วยงานอย่างไร เกิดความภาคภูมิใจ
ความหมายองค์การบริหารส่วนตำบล
		องค์การบริหารส่วนตำบล มีชื่อย่อเป็นทางการว่า อบต. มีฐานะเป็นนิติบุคคล และเป็นราชการบริหารส่วนท้องถิ่นรูปแบบหนึ่ง ซึ่งจัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 6 พ.ศ. 2552 โดยยกฐานะจากสภาตำบลที่มีรายได้โดยไม่รวมเงินอุดหนุนในปีงบประมาณที่ล่วงมาติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาท
(ปัจจุบัน ณ วันที่ 30 กันยายน พ.ศ. 2557 มีองค์การบริหารส่วนตำบล ทั้งสิ้น 5,335 แห่ง)



รูปแบบองค์การ
		องค์การบริหารส่วนตำบล ประกอบด้วย สภาองค์การบริหารส่วนตำบล และนายกองค์การบริหารส่วนตำบล
		1. สภาองค์การบริหารส่วนตำบล ประกอบด้วยสมาชิกสภาองค์การบริหารส่วนตำบล จำนวนหมู่บ้านละสองคน ซึ่งเลือกตั้งขึ้นโดยราษฎร์ผู้มีสิทธิเลือกตั้งในแต่ละหมู่บ้านในเขตองค์การบริหารส่วนตำบลนั้น กรณีที่เขตองค์การบริหารส่วนตำบลใดมีเพียงหนึ่งหมู่บ้านให้มีสมาชิกองค์การบริหารส่วนตำบลจำนวนหกคน และในกรณีมีเพียงสองหมู่บ้านให้มีสมาชิกองค์การบริหารส่วนตำบล หมู่บ้านละสามคน
		2. องค์การบริหารส่วนตำบลมีนายกองค์การบริหารส่วนตำบล หนึ่งคน ซึ่งมาจากการเลือกตั้งผู้บริหารท้องถิ่นโดยตรง การเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น
การบริหาร
		กฎหมายกำหนดให้มีคณะกรรมการบริหาร อบต. (ม.58) ประกอบด้วยนายกองค์การบริหารส่วนตำบล 1 คน และให้นายกองค์การบริหารส่วนตำบลแต่งตั้งรองนายกองค์การบริหารส่วนตำบล 2 คน ซึ่งเรียกว่า ผู้บริหารขององค์การบริหารส่วนตำบลหรือผู้บริหารท้องถิ่น
อำนาจหน้าที่ของ อบต.
		อบต.มีหน้าที่ตามพระราชบัญญัติสภาตำบล และองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ 3 พ.ศ. 2542)
		1. พัฒนาตำบลทั้งในด้านเศรษฐกิจ สังคม และวัฒนธรรม (มาตรา 66)
		2. มีหน้าที่ต้องทำตามมาตรา 67 ดังนี้
			- จัดให้มีและบำรุงทางน้ำและทางบก
			- การรักษาความสะอาดของถนน ทางน้ำ ทางเดินและที่สาธารณะ รวมทั้งการกำจัด			  ขยะมูลฝอยและสิ่งปฏิกูล
			- ป้องกันโรคและระงับโรคติดต่อ
			- ป้องกันและบรรเทาสาธารณภัย
			- ส่งเสริมการศึกษา ศาสนาและวัฒนธรรม
			- ส่งเสริมการพัฒนาสตรี เด็กและเยาวชน ผู้สูงอายุและพิการ
			- คุ้มครอง ดูแลและบำรุงรักษาทรัพยากรธรรมชาติและสิ่งแวดล้อม
			- บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น
			- ปฏิบัติหน้าที่อื่นตามที่ทางราชการมอบหมาย
		3. มีหน้าที่ที่อาจทำกิจกรรมในเขต อบต.ตามมาตรา 68 ดังนี้
			- ให้มีน้ำเพื่อการอุปโภค บริโภคและการเกษตร
			- ให้มีและบำรุงไฟฟ้าหรือแสงสว่างโดยวิธีอื่น
			- ให้มีและบำรุงรักษาทางระบายน้ำ
			- ให้มีและบำรุงสถานที่ประชุม การกีฬา การพักผ่อนหย่อนใจและสวนสาธารณะ
			- ให้มีและส่งเสริมกลุ่มเกษตรกร และกิจการสหกรณ์
			- ส่งเสริมให้มีอุตสาหกรรมในครอบครัว
			- บำรุงและส่งเสริมการประกอบอาชีพ
			- การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
			- หาผลประโยชน์จากทรัพย์สินของ อบต.
			- ให้มีตลาด ท่าเทียบเรือ และท่าข้าม
			- กิจการเกี่ยวกับการพาณิชย์
			- การท่องเที่ยว
			- การผังเมือง
อำนาจหน้าที่ตามแผนและขั้นตอนการกระจายอำนาจ
		พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 กำหนดให้ อบต.มีอำนาจและหน้าที่ในการจัดระบบการบริการสาธารณะ เพื่อประโยชน์ของประชาชนในท้องถิ่นของตนเองตามมาตรา 16 ดังนี้
		1. การจัดทำแผนพัฒนาท้องถิ่นของตนเอง
		2. การจัดให้มี และบำรุงรักษาทางบกทางน้ำ และทางระบายน้ำ
		3. การจัดให้มีและควบคุมตลาด ท่าเทียบเรือ ท่าข้าม และที่จอดรถ
		4. การสาธารณูปโภคและการก่อสร้างอื่น ๆ
		5. การสาธารณูปการ
		6. การส่งเสริม การฝึก และการประกอบอาชีพ
		7. คุ้มครอง ดูแล และบำรุงรักษาทรัพยากรธรรมชาติ และสิ่งแวดล้อม
		8. การส่งเสริมการท่องเที่ยว
		9. การจัดการศึกษา
		10. การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส
		11. การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น
		12. การปรับปรุงแหล่งชุมชนแออัด และการจัดการเกี่ยวกับที่อยู่อาศัย
		13. การให้มี และบำรุงรักษาสถานที่พักผ่อนหย่อนใจ
		14.การส่งเสริมกีฬา
		15. การส่งเสริมประชาธิปไตย ความเสมอภาค และสิทธิเสรีภาพของประชาชน
		16. ส่งเสริมการมีส่วนร่วมของราษฎรการพัฒนาท้องถิ่น
		17. การรักษาความสะอาด และความเป็นระเบียบเรียบร้อยของบ้านเมือง
		18. การกำจัดมูลฝอย สิ่งปฏิกูล และน้ำเสีย
		19. การสาธารณสุข การอนามัยครอบครัว และการรักษาพยาบาล
		20. การให้มี และควบคุมสุสาน และการรักษาพยาบาล
		21. การควบคุมการเลี้ยงสัตว์
		22. การจัดให้มี และควบคุมการฆ่าสัตว์
		23. การรักษาความปลอดภัย ความเป็นระเบียบเรียบร้อย และการอนามัย โรงมหรสพ และ สาธารณสถานอื่น ๆ 
		24. การจัดการ การบำรุงรักษา และการใช้ประโยชน์จากป่าไม้ ที่ดิน ทรัพยากรธรรมชาติและ สิ่งแวดล้อม
		25. การผังเมือง
		26. การขนส่ง และการวิศวกรรมจราจร
		27. การดูแลรักษาที่สาธารณะ
		28. การควบคุมอาคาร
		29. การป้องกันและบรรเทาสาธารณภัย
		30. การรักษาความสงบเรียบร้อย การส่งเสริมและสนับสนุนการป้องกันและรักษาความปลอดภัยในชีวิตและทรัพย์สินกิจอื่นใด ที่เป็นผลประโยชน์ของประชาชนในท้องถิ่นตามที่คณะกรรมการประกาศกำหนด
บทบาทหน้าที่ขององค์กรปกครองส่วนท้องถิ่น
		บทบาทภารกิจตามพระราชบัญญัติสภาตำบล และองค์การบริหารส่วนตำบล พ.ศ. 2537 จากบทบัญญัติแห่งพระราชบัญญัติสภาตำบล และองค์การบริหารส่วนตำบล พ.ศ. 2537 ส่วนที่ 3 เรื่องอำนาจหน้าที่ขององค์การบริหารส่วนตำบล มาตรา 66 กำหนดให้ "องค์การบริหารส่วนตำบล ทั้งในด้านเศรษฐกิจ สังคม และวัฒนธรรม" ซึ่งถือได้ว่า เป็นกรอบภาระหน้าที่หลักของ อบต. เมื่อพิจารณาตามบทบัญญัติรัฐธรรมนูญแห่งอาณาจักรไทย พ.ศ. 2540 ว่าด้วยการปกครองท้องถิ่น มาตรา 289 บัญญัติว่า "องค์กรปกครองส่วนท้องถิ่น ย่อมมีหน้าที่บำรุงรักษาศิลปะ จารีตประเพณี ภูมิปัญญาท้องถิ่น หรือวัฒนธรรมอันดีของท้องถิ่น" และ "องค์การปกครองส่วนท้องถิ่น ย่อมมีสิทธิที่จะจัดการศึกษาอบรมของรัฐ..." นอกจากนี้ มาตรา 290 ยังได้กำหนดให้องค์กรปกครองส่วนท้องถิ่น มีอำนาจหน้าที่ในการจัดการ การบำรุงรักษา และการใช้ประโยชน์จากทรัพยากรธรรมชาติ และสิ่งแวดล้อมที่อยู่ในเขตพื้นที่ตน เพื่อการส่งเสริม และรักษาคุณภาพสิ่งแวดล้อมอีกด้วย
		ดังนั้น กรอบภาระหน้าที่ของ อบต. จึงครอบคลุมทั้งด้านเศรษฐกิจ (รวมถึงการส่งเสริมอาชีพ การอุตสาหกรรมในครัวเรือน และอื่น ๆ) ด้านสังคม และวัฒนธรรม (รวมถึงการสาธารณสุข การส่งเสริม และรักษาคุณภาพสิ่งแวดล้อม การศึกษาอบรม ศิลปะจารีตประเพณี ภูมิปัญญาท้องถิ่น และอื่น ๆ ) ซึ่งปรากฏอยู่ในบทบัญญัติสภาตำบล และองค์การบริหารตำบล พ.ศ.2537 โดยกำหนดเป็นภารกิจหน้าที่ที่ต้องทำ และอาจทำ
    		 1. องค์การบริหารส่วนตำบล (อบต.) มีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม (มาตรา 66) 
   		  2. องค์การบริหารส่วนตำบล (อบต.) มีหน้าที่ต้องทำในเขตองค์การบริหารส่วนตำบล ดังต่อไปนี้ (มาตรา 67)
			(1) จัดให้มีและบำรุงรักษาทางน้ำ
			(2) การรักษาความสะอาดของถนน ทางน้ำ ทางเดินและที่สาธารณะ รวมทั้งการกำจัดขยะมูลฝอยและสิ่งปฏิกูล
			(3) ป้องกันโรคและระงับโรคติดต่อ
			(4) ป้องกันและบรรเทาสาธารณภัย
			(5) ส่งเสริมการศึกษา ศาสนาและวัฒนธรรม
			(6) ส่งเสริมการพัฒนาสตรี เด็กและเยาวชน ผู้สูงอายุและพิการ
			(7) คุ้มครอง ดูแลและบำรุงรักษาทรัพยากรธรรมชาติและสิ่งแวดล้อม
			(8) บำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น

			(9) ปฏิบัติหน้าที่อื่นตามที่ทางราชการมอบหมาย โยจัดสรรงบประมาณหรือบุคลากรให้ตามความจำเป็นและสมควร (ความเดิมในมาตรา 68 (8) ถูกยกเลิกและใช้ข้อความใหม่แทนแล้ว โดยมาตรา 14 และเพิ่มเติม (9) โดยมาตรา 15 ของ พ.ร.บ. สภาตำบลและองค์การบริหารส่วนตำบล (ฉบับที่ 3) พ.ศ. 2542 ตามลำดับ)
	     	3. องค์การบริหารส่วนตำบล (อบต.) อาจทำให้เขตองค์การบริหารส่วนตำบล ดังต่อไปนี้ (มาตรา 68)
			(1) ให้มีน้ำเพื่อการอุปโภค บริโภคและการเกษตร
			(2) ให้มีและบำรุงไฟฟ้าหรือแสงสว่างโดยวิธีอื่น
			(3) ให้มีและบำรุงรักษาทางระบายน้ำ
			(4) ให้มีและบำรุงสถานที่ประชุม การกีฬา การพักผ่อนหย่อนใจและสวนสาธารณะ
			(5) ให้มีและส่งเสริมกลุ่มเกษตรกร และกิจการสหกรณ์
			(6) ส่งเสริมให้มีอุตสาหกรรมในครอบครัว
			(7) บำรุงและส่งเสริมการประกอบอาชีพ
			(8) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
			(9) หาผลประโยชน์จากทรัพย์สินของ อบต.
			(10) ให้มีตลาด ท่าเทียบเรือ และท่าข้าม
			(11) กิจการเกี่ยวกับการพาณิชย์
			(12) การท่องเที่ยว
				(13) การผังเมือง
(ความเดิมในมาตรา 68 (12) และ (13) เพิ่มเติมโดยมาตรา 16 ของ พ.ร.บ.สภาตำบลและองค์การบริหารส่วนตำบล (ฉบับที่ 3) พ.ศ. 2542




บทที่ 2
สภาพทั่วไปและข้อมูลพื้นฐานที่สำคัญของตำบล
...............................................................
1 สภาพทั่วไปและข้อมูลพื้นฐาน
1. ด้านกายภาพ
1.1 ที่ตั้งของตำบล
ตำบลวังใหม่ อำเภอบรบือ จังหวัดมหาสารคาม ตั้งห่างจากที่ว่าการอำเภอบรบือ ทางทิศตะวันตกเฉียงใต้ประมาณ 12 กิโลเมตร มีอาณาเขตติดต่อกับตำบลต่างๆ ดังนี้
ทิศเหนือ		ติดต่อกับ	ตำบลห้วยเตย		อำเภอกุดรัง
ทิศใต้		ติดต่อกับ	ตำบลหนองคูขาด	อำเภอบรบือ
ทิศตะวันออก	ติดต่อกับ	ตำบลหนองสิม		อำเภอบรบือ
ทิศตะวันตก	ติดต่อกับ	ตำบลเลิงแฝก		อำเภอกุดรัง
มีพื้นที่ในความรับผิดชอบประมาณ 42 ตารางกิโลเมตร  หรือประมาณ 33452 ไร่
1.2 ลักษณะภูมิประเทศ
ลักษณะภูมิประเทศส่วนใหญ่เป็นพื้นที่ค่อนข้างราบเรียบสลับกับลูกคลื่นลอนลาด มีความสูงจากระดับน้ำทะเลประมาณ 130-230 เมตร 
1.3 ลักษณะภูมิอากาศ
	ลักษณะภูมิอากาศเป็นมรสุมเมืองร้อน มีฝนตกสลับกับอากาศแห้ง มีปริมาณน้ำฝนมากที่สุดในเดือนพฤษภาคมอุณหภูมิเฉลี่ยในเดือนมกราคม-กรกฎาคมที่ 27.91 องศาเซลเซียส อุณหภูมิสูงสุดในเดือนเมษายน อุณหภูมิอยู่ที่ 39.3 องศาเซลเซียส อุณหภูมิต่ำสุดในเดือนมกราคมอุณหภูมิอยู่ที่ 15.0 องศาเซลเซียส ความชื้นสัมพัทธ์เฉลี่ยประมาณ 73.55% (เดือนมกราคม-กรกฎาคม)
  1.4 ลักษณะของดิน
ลักษณะของดินเป็นดินไร่ทรายและดินไร่ทั่วไปคละกับดินนาทั่วไป เป็นบริเวณที่พบคราบเกลือน้อยกว่า 1 เปอร์เซ็นต์ของพื้นที่ เป็นพื้นที่ดินเค็มน้อยหากใช้ประโยชน์อย่างไม่เหมาะสมอาจทำให้ดินกลายสภาพเป็นดินเค็มปานกลางได้
  1.5 ลักษณะของแหล่งน้ำ 
	ภายในตำบลวังใหม่ไม่มีแหล่งน้ำขนาดใหญ่เพื่อการเกษตร ไม่มีแม่น้ำไหลผ่าน มีลำห้วยขนาดเล็ก หนองน้ำ ทำให้ขาดแหล่งน้ำในฤดูแล้ง โดยเฉพาะในปีที่เกิดภาวะฝนแล้งจะทำให้ขาดแคลนน้ำเป็นอย่างมาก

1.6 ลักษณะของไม้และป่าไม้
	ลักษณะของป่าไม้ในพื้นที่ตำบลวังใหม่เป็นป่าสาธารณะจำนวน 6 แห่ง ส่วนใหญ่เป็นป่าเต็งรังและไม้ใช้สอย พื้นที่ป่ามีน้อยทำให้ระบบนิเวศไม่มีความอุดมสมบูรณ์และมีอุปสรรคไม่เหมาะแก่การทำเกษตรกรรม และยังมีปัญหาการบุรุกทำลายป่า ลักลอบตัดไม้ทำลายป่า ตัดไม้สร้างบ้านซึ่งมีมูลค่าทางเศรษฐกิจสูง
2. ด้านการเมือง/การปกครอง
2.1 เขตการปกครอง
ตำบลวังใหม่แบ่งเขตการปกครองออกเป็น 10 หมู่บ้าน ดังนี้
หมู่ที่ 1 บ้านโนนทอง		หมู่ที่ 2 บ้านหนองแซง
หมู่ที่ 3 บ้านศาลาทอง		หมู่ที่ 4 บ้านหนองสมบูรณ์
หมู่ที่ 5 บ้านศรีวิชัย		หมู่ที่ 6 บ้านวังใหม่พัฒนา
หมู่ที่ 7 บ้านวังปลาโด		หมู่ที่ 8 บ้านวังไฮ
หมู่ที่ 9 บ้านโนนทัน		หมู่ที่ 10 บ้านวังทอง
2.2 การเลือกตั้ง
ตำบลวังใหม่แบ่งเขตการเลือกตั้งดังนี้
· การเลือกตั้งนายกองค์การบริหารส่วนตำบลวังใหม่
แบ่งเขตการเลือกตั้งเป็น 1 เขตการเลือกตั้ง 10 หน่วยการเลือกตั้ง
· การเลือกตั้งสมาชิกสภาองค์การบริหารส่วนตำบลวังใหม่
แบ่งเขตการเลือกตั้งเป็น 10 เขตการเลือกตั้ง 10 หน่วยการเลือกตั้ง
3. ประชากร
3.1 ข้อมูลเกี่ยวกับจำนวนประชากร
	ประชากรในแต่ละหมู่บ้าน มีดังนี้
					ชาย	หญิง	รวม
หมู่ที่ 1 บ้านโนนทอง			241	233	474
หมู่ที่ 2 บ้านหนองแซง			281	255	536
หมู่ที่ 3 บ้านศาลาทอง			243	248	491
หมู่ที่ 4 บ้านหนองสมบูรณ์		156	181	337
หมู่ที่ 5 บ้านศรีวิชัย			152	156	308
หมู่ที่ 6 บ้านวังใหม่พัฒนา			246	278	524
หมู่ที่ 7 บ้านวังปลาโด			367	376	743
หมู่ที่ 8 บ้านวังไฮ				365	362	727
หมู่ที่ 9 บ้านโนนทัน			196	183	379
หมู่ที่ 10 บ้านวังทอง			198	202	400
	ประชากรในตำบลวังใหม่รวมทั้งสิ้น		4,919	คน
				ชาย		2,445	คน
				หญิง		2,474	คน
1.2 ช่วงอายุและจำนวนประชากร
จำนวนประชากรแยกตามช่วงอายุ
					ชาย	หญิง
ช่วงอายุต่ำกว่า 18 ปี			583	560
ช่วงอายุ 18 – 60 ปี		        1,623   1,641
ช่วงอายุมากกว่า 60 ปี			239	273

2. สภาพทางสังคม
4.1 การศึกษา
สถานศึกษาในเขตพื้นที่ตำบลวังใหม่มีดังนี้
โรงเรียนประถมศึกษา จำนวน 3 แห่ง
· โรงเรียนบ้านโนนทอง
· โรงเรียนบ้านวังปลาโด
· โรงเรียนบ้านวังไฮวังทอง
โรงเรียนมัธยมศึกษา (ขยายโอกาส) จำนวน	1 แห่ง
· โรงเรียนบ้านวังปลาโด
ศูนย์พัฒนาเด็กเล็กก่อนวัยเรียน จำนวน 5 แห่ง
· ศูนย์พัฒนาเด็กเล็กบ้านวังใหม่
· ศูนย์พัฒนาเด็กเล็กบ้านโนนทองหนองสมบูรณ์
· ศูนย์พัฒนาเด็กเล็กบ้านศาลาทอง
· ศูนย์พัฒนาเด็กเล็กบ้านหนองแซงโนนทัน
· ศูนย์พัฒนาเด็กเล็กบ้านวังไฮวังทอง
2.2 สาธารณสุข
โรงพยาบาลส่งเสริมสุขภาพตำบลบ้านวังปลาโด จำนวน 1 แห่ง
3. ระบบบริการพื้นฐาน
5.1 การคมนาคมขนส่ง
	ใช้ถนนลาดยางสาย มค.3219 ขององค์การบริหารส่วนจังหวัดมหาสารคาม เป็นถนนสายหลักในการคมนาคม ใช้ถนนลูกรังคมนาคมระหว่างหมู่บ้านและใช้ถนนคอนกรีตเสริมเหล็กคมนาคมภายในหมู่บ้าน
3.2 การไฟฟ้า
ไฟฟ้ามีใช้ครบทุกครัวเรียนคิดเป็นร้อยละ 100
3.3 การประปา
มีระบบน้ำประปาผิวดิน จำนวน 1 แห่ง
มีระบบน้ำประปาใต้ดิน จำนวน 9 แห่ง

4. ระบบเศรษฐกิจ
6.1 การเกษตร
พืชเศรษฐกิจหลักภายในตำบลวังใหม่ประกอบด้วย ข้าว อ้อย มันสำปะหลัง พริก 
6.2 การะประมง
มีการขุดบ่อน้ำขนาดเล็กตามบริเวณไร่นาและเลี้ยงปลาไว้บริโภคในครัวเรือน
 6.3 การปศุสัตว์
ประชาชนเลี้ยงสัตว์เพื่อเป็นอาชีพเสริม เช่น โค กระบือ หมู แพะ เป็ด ไก่ ฯลฯ
 6.4 การท่องเที่ยว
	แหล่งท่องเที่ยวเชิงวัฒนธรรม พระพุทธเมตตาสว่างรังสี วัดบ้านวังปลาโด เป็นสถานที่ประดิษฐานพระบรมสารีริกธาตุ มีประชาชนเดินทางมานมัสสการพระบรมธาตุเป็นจำนวนมาก
5. เศรษฐกิจพอเพียงท้องถิ่น(ด้านการเกษตรและแหล่งน้ำ)
7.1 ข้อมูลพื้นฐานของหมู่บ้านและหรือชุมชน
ประชาชนส่วนใหญ่มีฐานะยากจนประกอบอาชีพเกษตรกรรมเป็นหลักและรับจ้างทั่วไป ขาดแหล่งน้ำเพื่อทำการเกษตรไม่เพียงพอ ในฤดูแล้งน้ำในลำห้วยแห้งขอดไม่มีน้ำใช้ในการทำการเกษตร สัตว์เลี้ยงไม่มีน้ำดื่ม พืชผลทางการเกษตรให้ผลผลิตไม่เต็มที่ ราคาสินค้าเพื่อการเกษตรตกต่ำ ต้นทุนในการผลิตสูง ประชาชนเดือนร้อน
 7.2 ข้อมูลด้านการเกษตร
	ประชาชนส่วนใหญ่ประกอบอาชีพเกษตรกรรมเป็นหลัก ปลูกข้าว ปลูกอ้อย ปลูกมันสำปะหลัง และมีการเลี้ยงสัตว์เป็นอาชีพเสริม เช่น โค กระบือ หมู และมีเลี้ยงสัตว์ไว้บริโภคเป็นอาหาร เช่น ไก่ เป็ด ปลา ฯลฯ
 7.3 ข้อมูลด้านแหล่งน้ำทางการเกษตร
	แหล่งน้ำธรรมชาติมีลำห้วย  4  แห่ง
	แหล่งน้ำที่สร้างขึ้น มีฝายกั้นน้ำ  13  แห่ง, บ่อบาดาล  36 แห่ง, บ่อน้ำตื้น  10 แห่ง
 7.4 ข้อมูลด้านแหล่งน้ำกินน้ำใช้ (หรือน้ำเพื่อการอุปโภคบริโภค)
มีระบบน้ำประปาผิวดิน จำนวน 1 แห่ง
มีระบบน้ำประปาใต้ดิน จำนวน 9 แห่ง
6. ศาสนา ประเพณี วัฒนธรรม
8.1 การนับถือศาสนา
	ประชาชนนับถือศาสนาพุทธ มีวัดและสำนักสงฆ์จำนวน 10 แห่ง
8.2 ประเพณีและงานประจำปี
	การจัดงานประเพณีและงานประจำปีของประชาชนตำบลวังใหม่ มีการจัดงานประเพณีวังสงกรานต์รดน้ำดำหัวผู้สูงอายุ การจัดงานประเพณีบุญทอดเทียนรวม การจัดงานประเพณีลอยกระทง-ส่งประทีป ฯลฯ
 8.3 ภูมิปัญญาท้องถิ่นและภาษาถิ่น
	ประชาชนได้มีการสืบสานภูมิปัญญาท้องถิ่นที่เกิดจากการสั่งสมประสบการณ์ที่ผ่านกระบวนการเรียนรู้ และสามารถถ่ายทอดความรู้สู่ลูกหลาน เช่น ความรู้ด้านแพทย์แผนไทย สมุนไพร หมอพื้นบ้าน การทอผ้า การจักสาน ความรู้ด้านช่างไม้ ช่างปูน ช่างเหล็ก ความรู้ด้านการถนอมอาหาร ความรู้ด้านการทำเกษตรกรรม และความรู้ด้านพิธีกรรมต่างๆ ด้านการจ้ำบ้าน หมอน้ำมนต์  ภาษาถิ่นที่ใช้เป็นภาษาอีสาน
 8.4 สินค้าพื้นเมืองและของที่ระลึก
	สินค้าพื้นเมืองของตำบลวังใหม่เกิดจากการนำภูมิปัญญาท้องถิ่นมาใช้ โดยนำวัสดุที่หาได้จากธรรมชาติในท้องถิ่นมาแปรรูปเป็นสินค้าพื้นเมือง เช่น เสื่อกก ผ้าไหม เครื่องจักสาน และมีการเพาะเห็ดเป็นสินค้าที่มีชื่อเสียงของชาวตำบลวังใหม่
7. ทรัพยากรธรรมชาติ
9.1 น้ำ
	ภายในตำบลวังใหม่ไม่มีแหล่งน้ำขนาดใหญ่ ไม่มีแม่น้ำไหลผ่าน ทำให้ขาดแคลนน้ำเพื่อใช้ในการเกษตร อุปโภคบริโภค ในช่วงฤดูแล้งจะเกิดภาวะฝนแล้งจะทำให้ขาดน้ำเป็นจำนวนมาก ลำห้วยแห้งขอดไม่มีน้ำใช้ สัตว์เลี้ยงไม่มีน้ำดื่มกิน 
7.2 ป่าไม้
ลักษณะป่าไม้ในเขตพื้นที่ตำบลวังใหม่เป็นลักษณะป่าไม้เต็งรัง ไม้ใช้สอย ป่าไม้มีน้อยมาก ในตำบลวังใหม่มีป่าไม้สาธารณะ 6 แห่ง



บทที่ 3
การปฏิบัติงานตามภารกิจหลัก

ความหมายมาตรฐานการปฏิบัติงาน
		มาตรฐานการปฏิบัติงานถือเป็นเครื่องมือสำคัญอย่างหนึ่งที่องค์การจะนำมาใช้ในการบริหารงานบุคคล เพราะทั้งผู้บริหารและผู้ปฏิบัติงานต่างจะได้รับประโยชน์จากการกำหนดมาตรฐานการปฏิบัติงานขึ้นมาใช้ร่วมกัน ผู้บริหารจะมีเครื่องมือช่วยควบคุมให้การดำเนินงานเป็นไปตามเป้าหมายที่กำหนดไว้ การมอบหมายหน้าที่และการสั่งการสามารถทำได้โดยสะดวกและรวดเร็ว การประเมินผลการปฏิบัติงานมีความยุติธรรมและน่าเชื่อถือ เนื่องจากมีทั้งหลักฐานและหลักเกณฑ์ที่ผู้บริหารสามารถชี้แจงให้ผู้ปฏิบัติงานยอมรับผลการประเมินได้โดยงานในส่วนของผู้ปฏิบัติงาน มาตรฐานที่กำหนดไว้ถือเป็นสิ่งที่ท้าทายที่ทำให้เกิดความมุ่งมั่นที่จะไปให้ถึงเป้าหมายการปฏิบัติงานมีความถูกต้องมากขึ้น เนื่องจากผู้ปฏิบัติงานมีกรอบหรือแนวทางในการปรับปรุงงานและการพัฒนาศักยภาพ เพื่อนำไปสู่มาตรฐานการปฏิบัติงานที่ทั้งผู้ปฏิบัติงานและผู้บริหารองค์การได้รวมกันกำหนดไว้เพื่อคุณภาพของการปฏิบัติงานและความเจริญก้าวหน้าขององค์การ
		มาตรฐานการปฏิบัติงาน (Performance Standard) การบริหารงานบุคคลนับเป็นภารกิจที่สำคัญยิ่งประการหนึ่งของการบริหารองค์การ เนื่องจากเป็นปัจจัยที่มีส่วนทำให้การพัฒนาองค์การบรรลุตามวัตถุประสงค์และเป้าหมายที่วางไว้ การบริหารบุคคลเป็นกระบวนการที่เกี่ยวข้องตัวกับตัวบุคคลในองค์การ นับตั้งแต่การสรรหาบุคคลมาปฏิบัติงาน การบรรจุแต่งตั้ง การพัฒนา การประเมินผลการปฏิบัติงาน ไปจนถึงการให้บุคคลพ้นจากงาน ทั้งนี้เพื่อให้องค์การได้คนดีมีความรู้ความสามารถและความประพฤติดีมาปฏิบัติงาน ซึ่งการที่องค์การจะได้บุคคลที่มีคุณสมบัติดังกล่าวมาปฏิบัติงานนั้น จำเป็นต้องสร้างเครื่องมือสำคัญคือการประเมินผลการปฏิบัติงาน (Performance Standard) ขึ้นมาใช้ในการวัดและประเมินคุณสมบัติของบุคคล ซึ่งผลที่ได้จาการประเมินผลการปฏิบัติงานจะเป็นข้อมูลที่องค์การนำไปใช้ในการพิจารณาการเลื่อนขั้นเลื่อนตำแหน่ง การพัฒนาประสิทธิภาพการปฏิบัติงาน การโอนย้าย การให้พักงาน และการให้พ้นจากงานโดยทั่วไปแล้ว การที่จะทำให้การประเมินผลการปฏิบัติงานดำเนินไปอย่างบริสุทธิ์ยุติธรรมและเชื่อถือได้นั้น องค์การมักจะสร้างเครื่องมือประกอบอีกส่วนหนึ่งขึ้นมาใช้ในการพิจารณาประเมินผล ซึ่งหนึ่งในเครื่องมือที่ต้องใช้ก็คือ มาตรฐานการปฏิบัติงาน (Performance Standard) ทั้งนี้เพื่อใช้เป็นเกณฑ์ในการเปรียบเทียบผลงานระหว่างบุคคลที่ปฏิบัติงานอย่างเดียวกัน โดยองค์การต้องทำการกำหนดมาตรฐานการปฏิบัติงานไว้เป็นหลักเกณฑ์ที่ชัดเจนก่อนแล้ว เมื่อดำเนินการประเมินผลการปฏิบัติงานของบุคคลจึงเปรียบเทียบกับมาตรฐานที่องค์การได้กำหนดไว้
		มาตรฐานการปฏิบัติงาน สำหรับคำว่ามาตรฐานการปฏิบัติงาน (Performance Standard) สำนักงานคณะกรรมการข้าราชการพลเรือน ได้ให้ความหมายว่าเป็นผลการปฏิบัติงานในระดับใดระดับหนึ่ง ซึ่งถือว่าเป็นเกณฑ์ที่น่าพอใจหรืออยู่ในระดับที่ผู้ปฏิบัติงานส่วนใหญ่ทำได้ การกำหนดมาตรฐานการปฏิบัติงานจะเป็นลักษณะข้อตกลงร่วมกันระหว่างผู้บังคับบัญชากับผู้ใต้บังคับบัญชาในงานที่ต้องปฏิบัติ โดยจะมีกรอบในการพิจารณากำหนดมาตรฐานหลาย ๆ ด้าน ด้วยกัน อาทิ ด้านปริมาณ คุณภาพ ระยะเวลา ค่าใช้จ่ายหรือพฤติกรรมของผู้ปฏิบัติงาน เนื่องจากมาตรฐานของงานบางประเภทจะออกมาในรูปแบบของปริมาณ ในขณะที่บางประเภทอาจออกมาในรูปของคุณภาพองค์การ จึงจำเป็นต้องกำหนดมาตรฐานการปฏิบัติงานให้เหมาะสมและสอดคล้องกับลักษณะของงานประเภท นั้น ๆ

วัตถุประสงค์
		1. เพื่อให้ส่วนราชการมีมาตรฐานการปฏิบัติงานที่ชัดเจน อย่างเป็นลายลักษณ์อักษรที่แสดงถึงรายละเอียดขั้นตอนการปฏิบัติงานของกิจกรรม/กระบวนการต่าง ๆ ของหน่วยงาน
		2. เพื่อใช้ประโยชน์ในการบริหารจัดการองค์การ/การจัดทำมาตรฐานการปฏิบัติงานถือเป็นเครื่องมืออย่างหนึ่งในการสร้างมาตรฐานการปฏิบัติงาน (ตาม PM 5) ที่มุ่งไปสู่การบริหารคุณภาพทั่วไปทั้งองค์การอย่างมีประสิทธิภาพ
		ทั้งนี้ เพื่อให้การทำงานของส่วนราชการได้มาตรฐานเป็นไปตามเป้าหมาย ได้ผลิตผลหรือการบริการที่มีคุณภาพ เสร็จรวดเร็วทันตามกำหนดเวลานัดหมาย มีการทำงานปลอดภัยเพื่อการบรรลุข้อกำหนดที่สำคัญของกระบวนการ
ประโยชน์ของมาตรฐานการปฏิบัติงาน
		หากจะพิจารณาถึงประโยชน์ที่องค์การและบุคคลในองค์การจะได้รับจากการกำหนดมาตรฐานการปฏิบัติงานขึ้นใช้ก็พบว่ามีด้วยกันหลายประการ ไม่ว่าจะเป็นทางด้านประสิทธิภาพการปฏิบัติงาน การสร้างแรงจูงใจ การปรับปรุงงาน และการประเมินผลการปฏิบัติงาน ดังนี้
		1. ด้านประสิทธิภาพการปฏิบัติงาน มาตรฐานการปฏิบัติงานจะช่วยให้ผู้ปฏิบัติงานสามารถปฏิบัติงานได้อย่างถูกต้อง การเปรียบเทียบผลงานที่ทำได้กับที่ควรจะเป็นมีความชัดเจน มองเห็นแนวทางในการพัฒนาการปฏิบัติงานให้เกิดผลได้มากขึ้น และช่วยให้มีการฝึกฝนตนเองให้เขาสู่มาตรฐานได้
		2. ด้านการสร้างแรงจูงใจ มาตรฐานการปฏิบัติงานเป็นสิ่งทำให้เราเกิดความมุ่งมั่นไปสู่มาตรฐานผู้ปฏิบัติงานที่มีความสามารถจะเกิดความรู้สึกท้าทายผู้ปฏิบัติงานที่มุ่งความสำเร็จจะเกิด ความมานะพยายาม ผู้ปฏิบัติงานจะเกิดความภาคภูมิใจและสนุกกับงาน
		3. ด้านการปรับปรุงงานมาตรฐานการปฏิบัติงานจะช่วยให้ผู้ปฏิบัติงานทราบว่าผลงานที่มีคุณภาพจะต้องปฏิบัติอย่างไร ช่วยให้ไม่ต้องกำหนดรายละเอียดของงานทุกครั้ง ทำให้มองเห็นแนวทางในการปรับปรุงงานและพัฒนาความสามารถของผู้ปฏิบัติงาน และช่วยให้สามารถพิจารณาถึงความคุ้มค่าและเป็นประโยชน์ต่อการเพิ่มผลผลิต
		4. ด้านการควบคุมงานมาตรฐานการปฏิบัติงานเป็นเครื่องที่ผู้บังคับบัญชาใช้ควบคุม การปฏิบัติงานผู้บังคับบัญชาสามารถมอบหมายอำนาจหน้าที่และส่งผ่านคำสั่งได้ง่ายขึ้น ช่วยให้สามารถดำเนินงานตามแผนง่ายขึ้นและควบคุมงานได้ดีขึ้น
		5. ด้านการประเมินผลการปฏิบัติงาน มาตรฐานการปฏิบัติงานช่วยให้การประเมินผลการปฏิบัติงานเป็นไปอย่างมีหลักเกณฑ์ ป้องกันไม่ให้มีการประเมินผลการปฏิบัติงานด้วยความรู้สึกการเปรียบเทียบ ผลการปฏิบัติงานที่ทำได้กับมาตรฐานการปฏิบัติงานมีความชัดเจน และช่วยให้ผู้ปฏิบัติงานยอรับผลการประเมินได้ดีขึ้น
ขั้นตอนการกำหนดมาตรฐานการปฏิบัติงาน ประกอบด้วย
		1. เลือกงานหลักของแต่ละตำแหน่งมาทำการวิเคราะห์โดยดูรายละเอียดจากแบบบรรยายลักษณะงาน (Job Description) ประกอบด้วย
		2. พิจารณาวางเงื่อนไขหรือข้อกำหนดไว้ล่วงหน้าว่าต้องการผลงานลักษณะใดจากตำแหน่งนั้น ไม่ว่าจะเป็นปริมาณงาน คุณภาพงาน หรือวิธีการปฏิบัติงาน ซึ่งเงื่อนไขหรือข้อกำหนดที่ตั้งไว้ต้องไม่ขัดกับนโยบาย หลักเกณฑ์หรือระเบียบข้อบังคับของหน่วยงานหรือองค์การ
		3. ประชุมผู้ที่เกี่ยวข้อง ได้แก่ ผู้บังคับบัญชา หัวหน้าหน่วยงานทุกหน่วยงานและผู้ปฏิบัติงานในตำแหน่งนั้น ๆ เพื่อปรึกษาและหาข้อตกลงร่วมกัน
		4. ชี้แจงและทำความเข้าใจกับผู้ปฏิบัติงานและผู้เกี่ยวข้องอื่นๆ เกี่ยวกับมาตรฐานการปฏิบัติงานที่กำหนดไว้
		5. ติดตามดูการปฏิบัติงานแล้วนำมาเปรียบเทียบกับมาตรฐานที่กำหนดไว้
		6. พิจารณาปรับปรุงหรือแก้ไขมาตรฐานที่กำหนดไว้ใหม่ตามความเหมาะสมยิ่งขึ้น เกณฑ์ของมาตรฐานการปฏิบัติงาน เกณฑ์ที่องค์การมักกำหนดเป็นมาตรฐานการปฏิบัติงาน ได้แก่ เกณฑ์ด้านปริมาณงานและระยะเวลาที่ปฏิบัติคุณภาพของงาน
ลักษณะการแสดงออกขณะปฏิบัติงาน ซึ่งกล่าวได้โดยละเอียด ดังนี้
		1. ปริมาณงานและระยะเวลาที่ปฏิบัติเป็นการกำหนดว่างานต้องมีปริมาณเท่าไร และควรจะใช้เวลาปฏิบัติมากน้อยเพียงใดงานจึงจะเสร็จ ดังนั้นงานลักษณะเช่นนี้จะไม่สามารถกำหนดมาตรฐานด้วยปริมาณหรือระยะเวลาที่ปฏิบัติได้
		2. คุณภาพของงาน เป็นการกำหนดว่าผลงานที่ปฏิบัติได้นั้นควรมีคุณภาพดีมากน้อยเพียงใด โดยส่วนใหญ่มักกำหนดว่าคุณภาพของงานจะต้องมีความครบถ้วน ประณีต ถูกต้องเชื่อถือได้ ประหยัดทั้งเวลาและทรัพยากร
		3. ลักษณะการแสดงออกขณะปฏิบัติงาน งานบางตำแหน่งไม่สามารถกำหนดมาตรฐานด้วยคุณภาพหรือปริมาณ แต่เป็นงานที่ต้องปฏิบัติโดยการใช้บุคลิกหรือลักษณะเฉพาะบางอย่างประกอบ
		ดังนั้น การกำหนดลักษณะพฤติกรรมที่ต้องแสดงออกไว้ในมาตรฐานการปฏิบัติงานจะช่วยให้ผู้ปฏิบัติงานทราบว่าต้องปฏิบัติอย่างไร เนื่องจากการแสดงพฤติกรรมที่ไม่เหมาะสมอาจส่งผลเสียต่อภาพลักษณ์ขององค์การและขวัญกำลังใจของเพื่อนร่วมงานอย่างไรก็ตาม เพื่อให้การกำหนดมาตรฐานการปฏิบัติงานสำหรับตำแหน่งงานต่าง ๆ ในองค์การมีความเหมาะสมและเป็นที่ยอมรับของผู้ปฏิบัติงาน ผู้ทำหน้าที่กำหนดมาตรฐานการปฏิบัติงานจะต้องคำนึงถึงสิ่งสำคัญบางประการนั่นก็คือ ต้องเป็นมาตรฐานที่ผู้เกี่ยวข้องทุกฝ่ายสามารถยอมรับได้โดยทั้งผู้บังคับบัญชาและผู้ใต้บังคับบัญชาเห็นพ้องต้องกันว่ามาตรฐานมีความเป็นธรรม ผู้ปฏิบัติงานทุกคนสามารถปฏิบัติได้ตามที่กำหนดไว้ ลักษณะงานที่กำหนดไว้ในมาตรฐานต้องสามารถวัดได้เป็นจำนวนเปอร์เซ็นต์หรือหน่วยอื่น ๆ ที่สามารถวัดได้มีการบันทึกไว้ให้เป็นลายลักษณ์อักษรและเผยแพร่ให้เป็นที่รับรู้และเข้าใจตรงกัน และสุดท้ายมาตรฐานการปฏิบัติงานที่กำหนดไว้ต้องสามารถเปลี่ยนแปลงได้ทั้งนี้ต้องไม่เป็นการเปลี่ยนแปลงเพราะผู้ปฏิบัติงานไม่สามารถปฏิบัติได้ตามมาตรฐาน การเปลี่ยนแปลงควรมีสาเหตุเนื่องมาจากการที่หน่วยงานมีวิธีปฏิบัติงานใหม่หรือนำอุปกรณ์เครื่องมือเครื่องใช้มาใช้ปฏิบัติงาน
โครงสร้างองค์กรขององค์การบริหารส่วนตำบล
		องค์การบริหารส่วนตำบลมีสภาตำบลอยู่ในระดับสูงสุดเป็นผู้กำหนดนโยบายและกำกับดูแลกรรมการบริหารของนายกองค์การบริหารส่วนตำบล ซึ่งเป็นผู้ใช้อำนาจบริหารงานองค์การบริหารส่วนตำบลและมีพนักงานประจำที่เป็นข้าราชการส่วนท้องถิ่นเป็นผู้ทำงานประจำวันโดยมีปลัดองค์การบริหารส่วนตำบลเป็นหัวหน้างานบริหารภายในองค์กรมีการแบ่งออกเป็นหน่วยงานต่าง ๆ ได้เท่าที่จำเป็นตามภาระหน้าที่ขององค์การบริหารส่วนตำบลแต่ละแห่งเพื่อตอบสนองความต้องการของประชาชนในพื้นที่รับผิดชอบอยู่ เช่น 
	- สำนักงานปลัด            - กองการศึกษา  ศาสนาและวัฒนธรรม
- กองคลัง		 - กองสวัสดิการสังคม
- กองช่าง		 - กองสาธารณสุขและสิ่งแวดล้อม
- กองส่งเสริมการเกษตร
สำนักงานปลัด
	มีภาระหน้าที่ความรับผิดชอบเกี่ยวกับการจัดทำแผนพัฒนาตำบล การจัดทำร่างข้อบัญญัติและข้อบังคับตำบล การประชุมสภา การจัดทำระเบียนสมาชิกสภาองค์การบริหารส่วนตำบล คณะผู้บริหาร พนักงานส่วนตำบล ลูกจ้าง พนักงานจ้างการเลือกตั้ง งานเกี่ยวกับกฎหมายและคดี การประนีประนอม ข้อพิพาทต่าง ๆ งานส่งเสริมการเกษตร การท่องเที่ยว การศึกษา ศาสนาและวัฒนธรรม การดำเนินงานตามนโยบายของรัฐบาล แผนพัฒนาเศรษฐกิจและสังคม การให้คำปรึกษาในหน้าที่และความรับผิดชอบการปกครองบังคับบัญชา พนักงานส่วนตำบล ลูกจ้าง พนักงานจ้าง การบริหารงานบุคคล ขององค์การบริหารส่วนตำบลทั้งหมด การดำเนินการเกี่ยวกับการอนุญาตต่าง ๆ รวมทั้งกำกับและเร่งรัดการปฏิบัติ ราชการของส่วนราชการในองค์การบริหารส่วนตำบลให้เป็นไปตามนโยบายและแนวทางและแผนการปฏิบัติราชการขององค์การบริหารส่วนตำบล รวมถึงปฏิบัติหน้าที่อื่นที่เกี่ยวข้องโดยแบ่งงานหลักภายในออกเป็น 7 งาน คือ
1. งานบริหารทั่วไป มีหน้าที่ความผิดชอบ ดังนี้
	- งานสารบรรณ
	- งานตรวจสอบภายใน
	- งานบริหารงานบุคคล
	- งานอำนวยการและข้อมูลข่าวสาร
	- งานประชาสัมพันธ์
	- งานอาคารสถานที่
	- งานรักษาความสงบเรียบร้อย
	- งานสนับสนุนและบริการประชาชนงานรัฐพิธี
	- งานเกี่ยวกับระเบียบข้อบังคับการประชุมสภาฯ
	- รายงานการประชุมสภา อบต.
	- งานประชุมคณะกรรมการสามัญและวิสามัญประจำสภา อบต.
	- รายงานประชุมพลังมวลชนอื่น ๆ
	- งานอำนวยการและประสานราชการ
	- งานติดตามผลการปฏิบัติงานตามมติที่ประชุมสภา อบต.
	- งานเลือกตั้งสมาชิกสภา อบต.
	- งานข้อมูลการเลือกตั้ง
	- งานชุมชนสัมพันธ์
	- งานส่งเสริมและสนับสนุนความรู้และวิชาการแก่สมาชิกสภา อบต.
	- งานคุ้มครองและบำรุงรักษาทรัพย์สินของทางราชการและสถานที่สาธารณะ
	- งานอื่น ๆ ที่เกี่ยวข้องหรืองานที่ได้รับมอบหมาย
2. งานนโยบายและแผน มีหน้าที่ความรับผิดชอบ ดังนี้
	- งานนโยบายและแผนพัฒนา
	- งานวิชาการ
	- งานงบประมาณ
	- งานข้อมูลข่าวสารของทางราชการ
	- งานประชาสัมพันธ์ขององค์กร
	- งานสารสนเทศและระบบคอมพิวเตอร์
	- งานจัดทำข้อบัญญัติงบประมาณ
	- งานโครงการอินเตอร์เน็ตตำบล
	- งานประสานโครงการฝึกอบรม
	- งานอื่น ๆ ที่เกี่ยวข้องหรืองานที่ได้รับมอบหมาย
3. งานกฎหมายและคดี มีหน้าที่ความรับผิดชอบ ดังนี้
	- งานกฎหมายและคดี
	- งานนิติกรรมและสัญญาต่าง ๆ ที่มีผลผูกพันทางกฎหมาย
	- งานการดำเนินการทางคดี และศาลปกครอง
	- งานร้องเรียน ร้องทุกข์และอุทธรณ์
	- งานระเบียบการคลัง
	- งานวินิจฉัยปัญหากฎหมาย
	- งานข้อบัญญัติและระเบียบขององค์การบริหารส่วนตำบลตากแดด
	- งานให้คำปรึกษาทางกฎหมายและคดีแก่เยาวชน
	- งานสอบสวนตรวจพิจารณาดำเนินการเกี่ยวกับวินัยราชการ
	- งานอื่น ๆ ที่เกี่ยวข้องหรืองานที่ได้รับมอบหมาย

4. งานป้องกันและบรรเทาสาธารณภัย มีหน้าที่ความรับผิดชอบ ดังนี้
	- งานอำนวยการ
	- งานป้องกันสาธารณภัย
	- งานช่วยเหลือฟื้นฟูบรรเทาความเดือดร้อนของราษฎรผู้ประสบภัย
	- งานกู้ภัย
5. งานกิจการสภา มีหน้าที่ความรับผิดชอบ ดังนี้
	- งานเกี่ยวกับระเบียบข้อบังคับการประชุมสภาฯ
	- รายงานการประชุมสภาองค์การบริหารส่วนตำบล
	- งานประชุมคณะกรรมการสามัญและวิสามัญประจำสภา อบต.
	- งานติดตามผลการปฏิบัติงานตามมติที่ประชุมสภา อบต.
	- งานเลือกตั้งเกี่ยวกับสภาองค์การบริหารส่วนตำบล
	- งานส่งเสริมและสนับสนุนความรู้และวิชาการแก่สมาชิกสภา อบต.
	- งานอื่น ๆ ที่เกี่ยวข้องหรืองานที่ได้รับมอบหมาย
6. งานบริหารงานบุคคล มีหน้าที่ความรับผิดชอบ ดังนี้
	-  งานการวางแผนอัตรากำลังคน
	- งานการสรรหาบุคลากร
	- งานการเลื่อนตำแหน่ง/แต่งตั้ง
	- งานการพัฒนาบุคลากร
	- งานระบบสวัสดิการ
	- งานระบบจริยธรรมและวินัย




กองคลัง
	มีหน้าที่รับผิดชอบเกี่ยวกับการเงิน การเบิกจ่าย การฝากเงิน การเก็บรักษาเงิน การตรวจเงิน การหักภาษีเงินได้และนำส่งภาษี การตัดโอนเงินเดือน รวบรวมสถิติเงินได้ประเภทต่างๆ การรายงานเงินคงเหลือประจำวัน งานขออนุญาตเบิกตัดปีและขอขยายเวลาเบิกจ่ายเงิน งานจัดทำงบและแสดงฐานะการเงิน งบทรัพย์สิน หนี้สิน งบโครง เงินสะสม งานจัดทำบัญชีทุกประเภท งานทะเบียนคุมเงินรายได้ - รายจ่าย งานจัดเก็บรายได้และพัฒนารายได้ การจัดหาผลประโยชน์จากสิ่งก่อสร้างและทรัพย์สิน งานจัดทำ/ตรวจสอบบัญชีและการรับเงินในกิจการประปาองค์การบริหารส่วนตำบล และงานอื่น ๆ ที่เกี่ยวข้องและที่ได้รับมอบหมาย โดยแบ่งงานหลักภายในออกเป็น 4 งาน ประกอบด้วย
1. งานการเงินและบัญชี มีหน้าที่รับผิดชอบ ดังนี้
	- งานรับเงินและเบิกจ่ายเงิน
	- งานจัดทำฎีกาเบิกจ่ายเงิน
	- งานเก็บรักษาเงิน
	- งานรวบรวมข้อมูลเกี่ยวกับการจัดตั้งงบประมาณรายรับรายจ่าย ประจำปี
	- งานตรวจสอบหลักฐานเกี่ยวกับเงิน
	- งานการบัญชี
	- งานทะเบียนคุมการเบิกจ่ายเงิน
	- งานงบการเงินและงบทดลอง
	- งานรายงานแสดงฐานะทางการเงินและบัญชี
	- งานรายงานทางการเงิน บัญชีทั่วไปของส่วนราชการและบัญชีรายได้แผ่นดิน
	- งานอื่น ๆ ที่เกี่ยวข้องหรืองานที่ได้รับมอบหมาย
2. งานพัฒนาจัดเก็บรายได้ มีหน้าที่รับผิดชอบ ดังนี้
	- งานภาษีอากร ค่าธรรมเนียมและค่าเช่าและรายได้อื่น ๆ
	- งานพัฒนาปรับปรุงรายได้ งานควบคุมกิจการค้าและค่าประกัน
	- งานทะเบียนควบคุมและเร่งรัดรายได้
	- งานออกหมายเรียกและหนังสือพบกิจการค้า
	- งานตรวจสอบและประเมินภาษี
	- งานการนำส่งเงินรายได้
	- งานอื่น ๆ ที่เกี่ยวข้องหรืองานที่ได้รับมอบหมาย
3. งานทะเบียนทรัพย์สินและพัสดุ มีหน้าที่รับผิดชอบ ดังนี้
	- งานทะเบียนทรัพย์สินและแผนที่ภาษี
	- งานพัสดุ (การจัดหา จัดซื้อจัดจ้าง การเบิกจ่าย การเก็บรักษา การซ่อมแซม
             และการบำรุงรักษา)
	- งานการจัดทำบัญชีและทะเบียนพัสดุ
	- งานการเก็บเอกสารสำคัญหลักฐานรวมถึงเอกสารอื่นที่เกี่ยวข้องกับพัสดุ
	- งานอื่น ๆ ที่เกี่ยวข้องหรืองานที่ได้รับมอบหมาย

กองช่าง
	มีหน้าที่ความรับผิดชอบเกี่ยวกับการสำรวจออกแบบการจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบงานก่อสร้าง งานการควบคุมอาคารตามระเบียบ กฎหมาย งานแผนการปฏิบัติงาน การก่อสร้างและซ่อมบำรุง การควบคุมการก่อสร้างและซ่อมบำรุง งานแผนงานด้านวิศวกรรม เครื่องจักรกล การรวบรวมประวัติติดตาม ควบคุมการปฏิบัติงาน เครื่องจักรกล การควบคุมการบำรุงรักษาเครื่องจักรและยานพาหนะ งานเกี่ยวกับแผนงาน ควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิงและงานอื่น ๆ ที่เกี่ยวข้องหรือที่ได้รับมอบหมายโดยมีการแบ่งงานหลักภายในประกอบด้วย 
	1. งานก่อสร้าง มีหน้าที่รับผิดชอบ ดังนี้
		 - งานก่อสร้างและบูรณาการ
		- งานก่อสร้างและบูรณะสะพาน ทางระบายน้ำ และโครงสร้างพื้นฐานอื่นๆ
		- งานก่อสร้างและบูรณะโครงการพิเศษ
		- งานระบบข้อมูลและแผนที่เส้นทางคมนาคม
		- งานบำรุงรักษาเครื่องจักรกลและยานพาหนะ
		- งานควบคุมการก่อสร้างถนน สะพาน รางระบายน้ำ และโครงสร้างพื้นฐานอื่นๆ
		- งานธุรการประจำส่วนโยธา
		- งานควบคุมการปฏิบัติงานเครื่องจักรกลและยานพาหนะ
		- งานจัดทำบันทึกข้อมูลทางด้านการก่อสร้าง
		- งานอื่นๆที่เกี่ยวข้องหรือได้รับมอบหมาย
2. งานออกแบบและควบคุมอาคาร มีหน้าที่รับผิดชอบ ดังนี้
 		- งานสถาปัตยกรรมและมัณฑศิลป์
		- งานวิศวกรรม
		- งานประเมินราคา
		- งานควบคุมการก่อสร้างอาคาร
		- งานบริการข้อมูลและหลักเกณฑ์
		- งานออกแบบ 
	3. งานประสานสาธารณูปโภค มีหน้าที่รับผิดชอบดังนี้
		- งานประสานสาธารณูปโภคและกิจการประปา
		- งานขนส่งและวิศวกรรมจราจร
		- งานระบายน้ำ
		- งานจัดตกแต่งสถานที่ 
	4. งานผังเมือง มีหน้าที่รับผิดชอบดังนี้
		- งานสำรวจและแผนที่
		- งานวางผังพัฒนาเมือง
		- งานควบคุมทางผังเมือง
		- งานจัดรูปที่ดินและฟื้นฟูเมือง
		- งานอื่นๆที่ได้รับมอบหมาย





กองการศึกษา ศาสนาและวัฒนธรรม
                มีภาระหน้าที่เกี่ยวกับการปฏิบัติงานทางการศึกษาเกี่ยวกับ การวิเคราะห์ วิจัยและพัฒนาหลักสูตร การแนะแนว การวัดผล ประเมินผล การพัฒนาตำราเรียน การวางแผนการศึกษา ของมาตรฐานสถานศึกษา การจัดบริการส่งเสริมการศึกษา การใช้เทคโนโลยีทางการศึกษา การเสนอแนะ เกี่ยวกับ การศึกษา ส่งเสริมการวิจัย การวางโครงการ สำรวจ เก็บรวบรวมข้อมูลสถิติการศึกษาเพื่อนำไปประกอบการพิจารณา กำหนดนโยบาย แผนงาน และแนวทางการปฏิบัติในการจัดการศึกษา การเผยแพร่การศึกษาและ ปฏิบัติหน้าที่อื่น ที่เกี่ยวข้อง และแบ่งงานหลักภายในออกเป็น 2 งาน ดังนี้ คือ
	1. งานบริหารงานการศึกษา
        		   - งานบริหารวิชาการ
           	   - งานนิเทศการศึกษา
          		   - งานนิเทศการศึกษา
           	   - งานลูกเสือและยุวกาชาด
	2. งานส่งเสริมการศึกษา ศาสนาและวัฒนธรรม  มีหน้าที่รับผิดชอบ ดังนี้
       		  - งานส่งเสริมและสนับสนุนศูนย์การเรียนรู้ชุมชน
        		 - งานส่งเสริม สนับสนุน พัฒนาศูนย์พัฒนาเด็กเล็ก
        		 - งานสนับสนุนกิจการศาสนา 
       		 - งานสนับสนุนศิลปวัฒนธรรม ขนบธรรมเนียม ประเพณีท้องถิ่น
      		 - งานสันทนาการ  
      		 - งานอื่นๆที่เกี่ยวข้องหรือได้รับมอบหมาย 


กองสวัสดิการสังคม
	1 งานสังคมสงเคราะห์
	- งานธุรการสารบรรณทั่วไป
	- งานการจัดทำฎีกาเบิกจ่ายงบประมาณ
	- งานพัสดุการจัดซื้อจัดจ้าง
	- งานประชาสัมพันธ์และอำนวยความสะดวกประชาชน
	- งานการบันทึกข้อมูลผู้สูงอายุผู้พิการและผู้ป่วยเอดส์ ในระบบสารสนเทศ
	- ปฏิบัติงานอื่นๆ  ที่เกี่ยวข้องหรือได้รับมอบหมายจากผู้บังคับบัญชา			
2. งานสวัสดิการและพัฒนาชุมชน
	- งานลงทะเบียนผู้สูงอายุผู้พิการและ   ผู้ป่วยเอดส์
	- งานรับลงทะเบียนเด็กแรกเกิด
	- งานสังคมสงเคราะห์ผู้สูงอายุ ผู้พิการ  ผู้ยากไร้ ผู้ขาดแคลน ไร้ที่พึ่งและทุพลภาพ
	- งานจัดเก็บข้อมูลความจำเป็นพื้นฐาน (จปฐ.)
	- งานสวัสดิภาพเด็กและเยาวชน
	- ปฏิบัติงานอื่นๆ  ที่เกี่ยวข้องหรือได้รับมอบหมายจากผู้บังคับบัญชา
3. งานส่งเสริมอาชีพและพัฒนาสตรี
	- งานสร้างความเข็มแข็งของชุมชน
	- งานส่งเสริมอาชีพและพัฒนารายได้
	- งานเศรษฐกิจชุมชน
	- งานส่งเสริมการแสดงผลิตภัณฑ์
กองสาธารณสุขและสิ่งแวดล้อม
1.  งานอนามัยและสิ่งแวดล้อม
	- งานด้านส่งเสริมคุณภาพสิ่งแวดล้อม
	- งานส่งเสริมการพัฒนาหมู่บ้าน
	-  งานทดสอบคุณภาพน้ำ
	-  งานส่งเสริมการปลูกป่าและดูแลป่าชุมชน
	-  งานดูแลสวนสาธารณที่สาธารณะในชุมชน
	-  งานสำรวจและดูแลตลาด
2. งานส่งเสริมสุขภาพและสาธารณสุข
		- งานวางแผนและติดตามด้านสาธารณสุข
		- งานวางแผนและติดตามกองทุนหลักประกันสุขภาพ
		-  งานการจัดทำงบประมาณและกำลังคน
		- งานธุรการสารบรรณ
		-  งานการเงินและบัญชี
		-  งานพัสดุและทะเบียนทรัพย์สินจัดซื้อจัดจ้าง
		-  งานบริหารกองทุนหลักประกันสุขภาพ
		-  งานประสานติดต่อกับหน่วยงาน
		-  งานเผยแพร่ฝึกอบรม
		-  ปฏิบัติงานอื่นๆ  ที่เกี่ยวข้องหรือได้รับมอบหมายจากผู้บังคับบัญชา
3. งานรักษาความสะอาด
		-  งานด้านรักษาความสะอาดหมู่บ้าน
		- งานวางแผนติดตามการฝังกลบขยะ
		- งานเก็บกวาดถนนและกำจัดขยะในชุมชน
		-  งานส่งเสริมการลดปริมาณขยะ
4. งานควบคุมโรค
	-  งานวางแผนการป้องกันและควบคุมโรค
	-  งานป้องกันและควบคุมโรคไข้เลือดออกและโรคติดต่ออื่นๆ
	- งานป้องกันและควบคุมโรคพิษสุนัขบ้า
	-  งานควบคุมการประกอบกิจการที่เป็นอันตรายต่อสุขภาพ
	-  ปฏิบัติงานอื่นๆ  ที่เกี่ยวข้องหรือได้รับมอบหมายจากผู้บังคับบัญชา
5. งานบริการสาธารณสุข 
		-  งานส่งเสริมสุขภาพและส่งเสริมการออกกำลังกาย
		-  งานส่งเสริมสนับสนุนสาธารณสุขมูลฐาน
		-  งานกองทุนหลักประกันสุขภาพ	
กองส่งเสริมการเกษตร
	1. งานส่งเสริมการเกษตร
	- งานการเพิ่มประสิทธิภาพตามแนวทางเศรษฐกิจพอเพียง
	- งานส่งเสริมการเกษตร
	- งานเทคโนโลยีทางการเกษตร
	- งานควบคุมป้องกันโรคพืชและสัตว์
	- งานวางแผนและกำกับติดตามงานด้านการส่งเสริมการเกษตร
	- งานวางแผนและกำกับติดตามงานตามแนวทางเศรษฐกิจพอเพียง
	- งานวางแผนด้านกำลังคน
	- งานวางแผนและกำกับติดตามด้านการจัดทำงบประมาณ
	- งานธุรการและงานสารบรรณของกองส่งเสริมการเกษตร
	- งานการเงินและบัญชีของกองส่งเสริมการเกษตร
	- งานพัสดุและทรัพย์สินของกองส่งเสริมการเกษตร
	- งานจัดซื้อจัดจ้างตามแผนและขั้นตอนของทางราชการ
	- งานจัดทำคำสั่งและประกาศของกองส่งเสริมการเกษตร
	- ปฏิบัติงานอื่นๆ  ที่เกี่ยวข้องหรือได้รับมอบหมายจากผู้บังคับบัญชา			
	2. งานส่งเสริมปศุสัตว์
	- งานส่งเสริมปศุสัตว์
	- งานวางแผนและกำกับติดตามงานด้านส่งเสริมปศุสัตว์
